৫৬তম IFFI গালায় ‘হাঁটি হাঁটি পা পা’

কলকাতা: গোয়ার শুরু হতে চলেছে সিনেমার মহোৎসব—৫৬তম ইন্ডিয়ান ইন্টারন্যাশনাল ফিল্ম ফেস্টিভ্যাল (56th IFFI Goa International Film Festival)। জাঁকজমক আর বৈচিত্র্যের কারণে গোটা দেশের গর্ব হয়ে ওঠেছে। আর এই বছরের অন্যতম বড় আকর্ষণ হতে চলেছে বাংলা চলচ্চিত্র ‘হাঁটি হাঁটি পা পা’ (Bengali Film Haati Haati Paa Paa), যার ওয়ার্ল্ড প্রিমিয়ার হবে গালা প্রিমিয়ার সেকশনে।

বাবা-মেয়ের সম্পর্কের সমীকরণ নিয়ে ছবি ‘হাঁটি হাঁটি পা পা’। অর্ণব কুমার মিদ্যা পরিচালিত ছবি ‘হাঁটি হাঁটি পা পা’ নিয়ে দর্শকের মনে এক আলাদা উচ্ছ্বাস রয়েছেই। এই ছবিও ভালোবাসার গল্পই বলবে। তবে অন্য মোড়কে। এক মেয়ে ও তার বৃদ্ধ বাবার আবেগঘন সম্পর্কের টানাপড়েন, নিঃশর্ত ভালোবাসা ও একাকিত্বের যাত্রা। ছবিতে মুখ্য ভূমিকায় দেখা যাবে চিরঞ্জিৎ চক্রবর্তী ও রুক্মিণী মৈত্রকে। গত মাসে প্রকাশ্যে এসেছিল এই ছবির টিজার। ছবি মুক্তি পেতে এখনও বেশ দেরি। তবে তার আগে দেশের গুরুত্বপূর্ণ চলচ্চিত্র উৎসবে প্রদর্শিত হবে এই ছবি।চলতি বছর ইন্টারন্যাশনাল ফিল্ম ফেস্টিভ্যাল অফ ইন্ডিয়াতে প্রদর্শিত হবে রুক্মিণী ও চিরঞ্জিতের এই ছবি।

আরও পড়ুন: কোথায় গেলেন সানি লিওন! সেখান থেকে একগুচ্ছ পোস্টে অভিনেত্রীর

আগামী ২০-২৮ নভেম্বর পর্যন্ত গোয়ায় আয়োজিত হবে এই চলচ্চিত্র উৎসব। সেখানেই বিভিন্ন ভাষার ছবির পাশাপাশি বাংলা এই ছবি প্রদর্শনের খবরে রীতিমতো উচ্ছ্বসিত ছবির গোটা টিম। রুক্মিণী বলেছেন, “প্রথমে এই খবরটা আমি বিশ্বাস করতেই পারিনি। দেশের অন্যতম গুরুত্বপূর্ণ চলচ্চিত্র উৎসবে ছবিটি প্রদর্শিত হবে, এটা সত্যিই ঈশ্বরের আশীর্বাদ।

অন্য খবর দেখুন